लकी बैम्बू प्लांट लगाना एक लकी बैम्बू प्लांट को चुनना अपने लकी बैम्बू की देखभाल और स्टाइलिंग
दोनों विकल्पों के अपने लाभ हैं यह इस पर निर्भर करेगा कि आप कितनी देखभाल के लिए तैयार हैं। बहुत अधिक मिट्टी या उर्वरक वास्तव में आपके प्लांट को नुकसान पहुंचा सकते हैं। तथापि, अगर आप नल के पानी का प्रयोग कर रहे हैं और इसमें फ़्लोराइड और अन्य रसायन हैं, तो आप पीली नोकों से बचने के लिए मिट्टी और उर्वरक का प्रयोग करना चाह सकते हैं।  अगर आप इसे ठहरे हुए पानी में लगा रहे हैं, तो आपको इसे सीधा रखने के लिए कंकड़ों की आवश्यकता होगी। अगर मिट्टी में है, तो बालू, पीट मॉस, और नियमित मिट्टी सबका एक तिहाई लेकर प्रयोग करें ताकि उत्कृष्ट जल निकासी सुनिश्चित हो सके। केवल पानी के लिए, सुनिश्चित करें कि आपके प्लांट में जड़ों के आधार को ढकने के लिए कम से कम पर्याप्त पानी है। प्लांट को सड़ने से बचाने के लिए आपको प्रति सप्ताह कम से कम एक बार पानी को बदलना चाहिए। हर बार जब आप ऐसा करते हैं तो, बर्तन, कंकड़ और प्लांट को धोकर साफ़  अच्छा होगा। अगर आप प्लांट को मिट्टी में उगा रहे हैं, तो प्लांट को इतना पानी दें कि बस मिट्टी नम रहे। आपका पॉट लगभग प्लांट से व्यास में 2 inches (5 cm)  बड़ा होना चाहिए। अधिकतर लकी बैम्बू प्लांट पहले से पॉट में आते हैं, लेकिन आप प्लांट को और अधिक अपना बनाने के लिए अपने पॉट में लगा सकते हैं।  एक साफ़ पात्र पानी के लिए अच्छा रहता है और यह आपके प्लांट और कंकड़ों को दिखाएगा, लेकिन यह सुनिश्चित करें कि आप इसे डायरेक्ट सनलाइट  से दूर रखेंगे। आप एक सिरेमिक पॉट का भी प्रयोग कर सकते हैं और इसे शुद्ध जल या मिट्टी में उगा सकते हैं। अगर आप मिट्टी का प्रयोग करते हैं, तो पॉट में बांस को जलनिकासी के छेद के साथ लगाएँ। बहुत अधिक उर्वरक बिलकुल नहीं से भी बदतर है, इसलिए इसे कम से कम इस्तेमाल करें। यह विशेष रूप से पॉट में लगे पौधों के बारे में सच है क्योंकि उर्वरक बारिश से विरल नहीं हो पाएगा और ज़मीन पर लगे पौधों की तरह बह नहीं पाएगा। केवल वही बांस का पौधा न ले लें जो आपको पहले मिले, बल्कि हेल्दी प्लांट की तलाश करें। आप अपने स्थानीय उद्यान केंद्र या नर्सरी, और यहां तक कि कुछ किराने की दुकानों से भी लकी बैम्बू प्लांट ले सकते हैं। इसमें निम्नलिखित तरीक़े से लेबल लगे हो सकते हैं: लकी बैम्बू, रिबन प्लांट, या कभी कभी इसके असली नाम से, Dracaena sanderiana एक लकी बैम्बू प्लांट की देखभाल करना बहुत कठिन नहीं है, लेकिन यदि जो आपको मिलता है वह स्वस्थ नहीं है, तो देखभाल करना बहुत मुश्किल होगा और यह मर सकता है। प्लांट का आकार यहां बहुत अधिक मायने नहीं रखता है, क्योंकि उनमें से बहुत से काफ़ी छोटे हो सकते हैं।  यह बिना किसी धब्बों, छिलन, या पीले पड़ने  के बजाय एक समान हरे रंग का होना चाहिए। डंठल आधार से ऊपर तक सिलसिलेवार एक रंग का होना चाहिए। पत्तियों की नोकों पर किसी तरह का भूरापन नहीं होना चाहिए। लकी बैम्बू प्लांट बहुत लचकदार होते हैं, लेकिन अगर उन्हें गलत तरीक़े से लगाया गया है या अप्रिय गंध है, तो वे बीमार हो सकते हैं, और नहीं बढ़ेंगे।  बांस के पौधों में फूलों की तरह सुगंध नहीं होती है, लेकिन अगर उन्हें ठीक से पानी नहीं दिया गया है,  तो उनमें बैक्टीरिया विकसित हो सकते हैं और एक दुर्गंध आ सकती है। मौजूदा पानी के स्तरों को जाँचें, और देखें कि इसमें मिट्टी या उर्वरक हैं। बहुत से बांस के प्लांट हाइड्रोपोनिकली (hydroponically) उगाए जाते हैं, बस पानी में छोटे पत्थरों या कंकड़ों को डालकर ताकि डंठल अपने स्थान पर रहे। कुछ मिट्टी में हो सकते है, तथापि, यह सुनिश्चित करने के लिए देखें कि उसमें कम से कम आधा पानी भरा हो, या मिट्टी नम हो, लेकिन सिक्त न हो। आपके लकी बैम्बू प्लांट को अधिक पानी की आवश्यकता नहीं है। वास्तव में, अधिक पानी इसके लिए नुकसानदेह है।  अपने प्लांट को सप्ताह में लगभग एक बार पानी दें और यह सुनिश्चित करें कि हर समय कुछ इंच पानी रहे, जो जड़ों को ढकने के लिए पर्याप्त हो। अगर आपके पॉट में मिट्टी है, तो सुनिश्चित करें कि वह न तो बहुत नम हो और न बहुत सूखी। आपका बांस का पौधा सिर्फ़ पानी में अच्छी तरह से जी सकता है, और अधिक मिट्टी या उर्वरक वास्तव में उसे नुकसान पहुंचा सकते हैं। लकी बैम्बू प्लांट जंगली होता है और आमतौर पर दूसरे लंबे पौधों के कारण डायरेक्ट सनलाइट से बचा रहता है। आपको अपने प्लांट को खुले में, और उजले क्षेत्र में रखना चाहिए, लेकिन जहां पर पूरे दिन डायरेक्ट सनलाइट न रहे।  अपने लकी बैम्बू प्लांट की उत्तम देखभाल के लिए, इसे ऐसी खिड़कियों से दूर रखें जहां से बहुत अधिक रोशनी आती है। इसके बजाय, अपने कमरे के ऐसे हिस्से में रखें जो इतना उजागर न हो। आपका लकी बैम्बू प्लांट पौधा 65°एफ़ और 90°एफ़ के तापमान के बीच में सबसे अच्छा उगेगा। यदि आप लकी बैम्बू प्लांट को स्टाइल देना चाहते हैं, तो एक संयुक्त व्यवस्था करने और इसे प्रदर्शित करने के लिए कुछ आधारभूत डंठल चुनें। आप डंठलों को एक-दूसरे के चारों ओर बढ़ने दे सकते हैं या थोड़ा कुछ  करके उन्हें घुंघराला बना सकते हैं; ऐसा करने के लिए आपको ऐसे छोटे डंठल का उपयोग करने होंगे जो अभी तक बहुत ज्यादा नहीं बढ़े हों और अभी तक कड़े नहीं हुए हों।  यदि आप सीधे डंठल चाहते हैं तो आप बस अपने डंठल को एक या अनेक पंक्तियों में लगा सकते हैं। अपने लकी बैम्बू प्लांट को घुमाने के लिए, एक गत्ते का डिब्बा लें और नीचे की तरफ़ और एक साइड काट लें। खुले सिरे को प्रकाश स्रोत के सामने रख के अपने प्लांट पर बॉक्स को रखें। जब वे बढ़ेंगे, तब अपने डंठल प्रकाश की तरफ़ घुमाने लगेंगे। जब आप घुमाव देखें, अपने प्लांट को घुमा दें। आप आड़े-तिरछे नए डंठलों को कुछ तारों से लपेट सकते हैं। जैसे-जैसे वे बढ़ते हैं, आप उन्हें स्थिर रखने के लिए और तार जोड़ें क्योंकि वे एक दूसरे को लपेट लेते हैं। कभी कभार आपकी पत्तियों की नोकें पीली हो जाती हैं। ऐसा कुछ कारकों से हो सकता है: आपके प्लांट को पर्याप्त पानी नहीं मिल रहा है, वहाँ पर बहुत मिट्टी या उर्वरक हैं, या बहुत अधिक सूरज की रोशनी है। आप पीले भागों को काट सकते हैं, या पूरी पत्ती को हटा सकते हैं।  अपनी पत्तियों की पीले रंग की नोकों को हटाने के लिए, छंटनी कतरनी या तेज़ कैंची को कोमलता से शराब या सिरका मल कर विसंक्रमित करें फिर पत्ते को प्राकृतिक आकार देने के बाद उसके पीले भाग को काट दें। आप पत्तियों को आधार तक डंठल से आसानी से नीचे खींचकर पूरी पत्तियों को हटा सकते हैं। जब आपके एक या दो डंठल बहुत लंबे हो जाएँ तो आप उन्हें काट सकते हैं और पुनः लगा सकते हैं। इससे यह सुनिश्चित करके कि वह बहुत घने न हो जाएं और नए पौधों की उत्पत्ति हो सके, आपको अपने लकी बैम्बू प्लांट की देखभाल करने में मदद मिलेगी।  सबसे लंबा डंठल लें और टहनी के शीर्ष से छोटी पत्तियों को हटा दें। एक विसंक्रमित चाकू या कैंची से, टहनी को काट दें ताकि कम से कम दो गांठें, जो तने के उठाए गए हिस्से हैं, उनकी नई कटाई हो सके। टहनी को साफ़, आसुत पानी के कटोरे में रखें। इसे एक छायादार क्षेत्र में लगभग एक से दो महीने तक रखें जब तक इसमें जड़ें अंकुरित न हो जाएं। एक बार जब आप जड़ें देखते हैं, तो आप इसे अपने बैम्बू प्लांट की तरह उसी पॉट में लगा सकते हैं। अक्सर लोग लकी बैम्बू प्लांट के पौधों के डंठलों को एक साथ बांधने के लिए अच्छे सौभाग्य के अतिरिक्त प्रतीक के रूप में, सुनहरे या लाल रिबन का प्रयोग करते हैं।  आकार को संपूर्णता देने के लिए पत्थर के टुकड़ों को लगाएँ और उसे सही स्थान पर रखें। अपने लकी बैम्बू प्लांट को किसी ऐसी जगह पर रखें जहां आप उसका आनंद ले सकें और आपको उसकी देखभाल करने की याद आ सके।
पानी या मिट्टी के बीच निर्णय करें: सही पात्र का चयन करें: तेज़ी से विकास के लिए समय-समय पर एक बहुत हल्का उर्वरक डालें: एक पौधा ढूंढें जो आपको आकर्षक लगे: एक जीवंत हरा रंग चुनें: सुनिश्चित करें कि यह ठीक से लगाया गया है और इसमें कोई गंध नहीं है: पानी किफ़ायत से डालें: अपने प्लांट को डायरेक्ट सनलाइट से दूर रखें: अपने डंठल व्यवस्थित करें: मृत या पीली पत्तियों को हटाएँ: अपने प्लांट का वंश बढ़ाएँ: सही स्थान पर डंठलों को रिबन वायर या अन्य रिबन से बाँधें:
https://www.wikihow.com/Take-Care-of-Lucky-Bamboo https://www.wikihow.com/Take-Care-of-Lucky-Bamboo https://www.wikihow.com/Take-Care-of-Lucky-Bamboo
Planting the Lucky Bamboo Plant Selecting a Lucky Bamboo Plant Caring for and Styling Your Lucky Bamboo